Diari Oficial de la Generalitat Valenciana


Sumari del DOGV 7385, del 21-10-2014 (2014/9475)

Resolució de 3 d'octubre de 2014, de l'òrgan de contractació del Departament de Salut de Requena, per la qual es resol el desistiment de l'expedient 256/2014. Subministrament d'equipament clínic i mobiliari en el Departament de Salut de Requena.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7385

Data del DOGV
:   21-10-2014

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2014/9475


Data del document
:   03-10-2014

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * adjudicació de contracte administratiu
    * contracte de subministraments

Resolució de 3 d'octubre de 2014, de l'òrgan de contractació del Departament de Salut de Requena, per la qual es resol el desistiment de l'expedient 256/2014. Subministrament d'equipament clínic i mobiliari en el Departament de Salut de Requena.  
 [2014/9475]  
Vist l'expedient de contractació P. A. número 256/2014 per al subministrament d'equipament clínic i mobiliari en el Departament de Salut de Requena, i,  
Resultant que amb data 6 de maig de 2014 es dicta orde d'inici de l'expedient de contractació referenciat.  
Resultant que amb data 5 d'agost i 12 d'agost es va reunir la mesa de contractació per a l'obertura respectivament de la Documentació administrativa (sobre núm. 1) i tècnica (sobre núm. 2) dictant-se les actes corresponents.  
Resultant que amb data 15 de setembre es reunix la mesa de contractació per a l'obertura de les proposicions econòmiques i tècniques quantificables de forma automàtica i en la qual prèviament es dóna compte de la qualificació de caràcter tècnic respecte als criteris valorables per mitjà de juí de valor de conformitat amb els plecs.  
Resultant que amb data 26 de setembre l'empresa Sagrera Médica, SL, presenta escrit d'al·legacions dirigit a l'òrgan de contractació argumentant en resum el següent: que l'empresa amb major puntuació obtinguda en el lot número 1, Dräger Medical Hispania, SA, incomplix un dels requisits mínims exigits en el plec.  
  
Resultant que en data 30 de setembre 2014, es reunix la mesa de contractació per a realitzar la proposta d'adjudicació; si bé a la vista de l'al·legació presentada sobre la puntuació del lot número 1 i la detecció de possibles errors en la valoració del lot número 10, acorda, basant-se en el que disposa l'article 160 del Text Refós de la Llei de Contractes del Sector Públic (TRLCSP), sol·licitar informes tècnics amb vista a verificar que les ofertes complixen amb les especificacions tècniques.  
  
Resultant que en reunió de data 2 d'octubre de 2014, la mesa comprova que els informes tècnics posen en relleu el següent:  
- Del lot número 1: excloure l'empresa Dräger Medical Hispania, SA, per presentar un model de respirador que no incorpora Pantalla tàctil color exigida en els plecs tècnics.  
- Del lot núm. 10 excloure les ofertes següents:  
1a Europe GMBH oferta base. Motiu: no complix el criteri exigit en el plec tècnic «grandària del píxel màxim de 140 microns», atés que l'oferit és de 150 microns.  
2a Europe GMBH variant. Motiu: no complix el criteri exigit en el plec tècnic «grandària del píxel màxim de 140 microns», atés que l'oferit és de 150 microns.  
3a G.E. Healthcare España, SAU. Motiu: no complix el criteri exigit en el plec tècnic «grandària del píxel màxim de 140 microns», atés que l'oferit és de 175 microns.  
4a Productos Hospitalarios, SA. Motiu: no complix el criteri exigit en el plec tècnic «grandària del píxel màxim de 140 microns», atés que l'oferit és de 175 microns  
5a Healthcare Spain SAU Oferta base. Motiu: l'oferta d'esta empresa inclou un detector amb cable i no wireless, la qual cosa suposa un incompliment del criteri requerit en la descripció del lot número 10. A més no s'aporta documentació acreditativa que el detector AGFA DX-D10G compte amb la certificació LNB9586, ni tampoc s'inclou el referit detector en el llistat de productes de l'empresa AGFA Healthcare esmentats en la certificació CE que s'aporta en l'expedient.  
  
6a Oferta variant. Motiu: els dos detectors inclosos en l'oferta són fixos per tant cap d'ells complix el criteri requerit en la descripció del lot número 10: «detector d'última generació wireless 35x ZNR 6215».  
  
Resultant que els esmentats errors han requerit de nova valoració, concloent que algunes empreses no complixen amb els mínims exigits i no obstant això, no resulta possible l'exclusió ja que la detecció dels errors s'ha produït una vegada obertes les ofertes, s'estima que ens trobem davant d'una infracció no esmenable de les normes de preparació del contracte o de les reguladores del procediment d'adjudicació, per la qual cosa es proposa el desistiment dels lots afectats (1,10).  
  
Considerant que amb vista a vetlar per l'interés públic d'este expedient i de conformitat amb allò que disposa l'article 155 del TRLCSP.  
  
I fent ús de les competències delegades que conferix l'Orde 1/2014 de la Conselleria de Sanitat (DOCV 7202), en relació amb el Decret 4/2014, de 3 de gener, del Consell de la Generalitat, pel qual s'aprova el Reglament Orgànic i Funcional de la Conselleria de Sanitat (DOCV 7186, 07.01.2014), resolem:  
Primer. Desistir en el procediment d'adjudicació en els lots número 1 Respirador no invasiu BIPAP i lot número 10 Digitalització sala número 10 de l'expedient de contractació P. A. número 256/2014 per al subministrament d'equipament clínic i mobiliari pels motius ja expressats en esta resolució.  
Segon. Procedir a la devolució de la Documentació administrativa i Documentació econòmica als licitadors exclosos respecte d'estos lots.  
  
Tercer. Inicieu nous procediments de contractació, per a l'adquisició dels lots número 1 i número 10 de l'expedient de contractació P. A. número 256/2014 per la via d'urgència.  
Notifiqueu esta resolució als interessats i advertiu-los que esta esgota la via administrativa i en contra podrà interposar-se amb caràcter potestatiu recurs de reposició en el termini d'un mes, davant de l'òrgan que ha dictat este acte, o directament recurs contenciós administratiu, en el termini de dos mesos, davant de la Sala Contenciosa Administrativa del Tribunal Superior de Justícia de la Comunitat Valenciana.  
  
  
Requena, 3 d'octubre de 2014.- L'òrgan de contractació, p. d. (O 1/2014, Conselleria de Sanitat de 23.01.2014, DOCV 7202), el director econòmic: José Antonio Conesa González. La directora gerent: Marisa de Reynoso Rodríguez.